nibzard/narodne-novine-full-text-markdown huggingface dataset:
## Odluka o stavljanju izvan snage Odluke o izmjeni Odluke o utvrđivanju plaće ravnatelja i zamjenika ravnatelja sigurnosno-obavještajnih agencija, predstojnika i zamjenika predstojnika Ureda Vijeća za nacionalnu sigurnost

### NN 30/2013 (11.3.2013.), Odluka o stavljanju izvan snage Odluke o izmjeni Odluke o utvrđivanju plaće ravnatelja i zamjenika ravnatelja sigurnosno-obavještajnih agencija, predstojnika i zamjenika predstojnika Ureda Vijeća za nacionalnu sigurnost

VLADA REPUBLIKE HRVATSKE

525

Na temelju članka 72. Zakona o sigurnosno-obavještajnom sustavu Republike Hrvatske (»Narodne novine«, br. 79/2006 i 105/2006), Vlada Republike Hrvatske je na sjednici održanoj 7. ožujka 2013. godine donijela

ODLUKU

O STAVLJANJU IZVAN SNAGE ODLUKE O IZMJENI ODLUKE O UTVRĐIVANJU PLAĆE RAVNATELJA I ZAMJENIKA RAVNATELJA SIGURNOSNO-OBAVJEŠTAJNIH AGENCIJA, PREDSTOJNIKA I ZAMJENIKA PREDSTOJNIKA UREDA VIJEĆA ZA NACIONALNU SIGURNOST

I.

Danom stupanja na snagu ove Odluke stavlja se izvan snage Odluka o izmjeni Odluke o utvrđivanju plaće ravnatelja i zamjenika ravnatelja sigurnosno-obavještajnih agencija, predstojnika i zamjenika predstojnika Ureda Vijeća za nacionalnu sigurnost (»Narodne novine«, broj 25/2013).

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/13-04/84

Urbroj: 50301-09/09-13-2

Zagreb, 7. ožujka 2013.

Predsjednik

Zoran Milanović, v. r.

Odluka, NN 30/2013-525
## Odluka o izmjeni Odluke o plaći predsjednika i članova Odbora za državnu službu

### NN 30/2013 (11.3.2013.), Odluka o izmjeni Odluke o plaći predsjednika i članova Odbora za državnu službu

VLADA REPUBLIKE HRVATSKE

526

Na temelju članka 66. stavka 5. Zakona o državnim službenicima (»Narodne novine«, br. 92/2005, 107/2007, 27/2008, 34/2011, 49/2011, 150/2011, 34/2012 i 49/2012), Vlada Republike Hrvatske je na sjednici održanoj 7. ožujka 2013. godine donijela

ODLUKU

O IZMJENI ODLUKE O PLAĆI PREDSJEDNIKA I ČLANOVA ODBORA ZA DRŽAVNU SLUŽBU

I.

U Odluci o plaći predsjednika i članova Odbora za državnu službu (»Narodne novine«, broj 8/2006), točka II. mijenja se i glasi:

»Koeficijenti složenosti poslova predsjednika i članova Odbora za državnu službu su:

1. predsjednik Odbora 2,619

2. član Odbora 2,328«.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/13-04/82

Urbroj: 50301-09/09-13-2

Zagreb, 7. ožujka 2013.

Predsjednik

Zoran Milanović, v. r.

Odluka, NN 30/2013-526
## Pravilnik o izmjenama i dopunama Pravilnika o EU homologaciji i pojedinačnom odobravanju motornih vozila (izdanje 00)

### NN 30/2013 (11.3.2013.), Pravilnik o izmjenama i dopunama Pravilnika o EU homologaciji i pojedinačnom odobravanju motornih vozila (izdanje 00)

30 11.03.2013 Pravilnik o izmjenama i dopunama Pravilnika o EU homologaciji i pojedinačnom odobravanju motornih vozila (izdanje 00)

DRŽAVNI ZAVOD ZA MJERITELJSTVO

529

Na temelju članka 275. stavak 3. Zakona o sigurnosti prometa na cestama (»Narodne novine« broj 67/08, 48/10 i 74/11), ravnatelj Državnog zavoda za mjeriteljstvo donosi

PRAVILNIK

O IZMJENAMA I DOPUNAMA PRAVILNIKA O EU HOMOLOGACIJI I POJEDINAČNOM ODOBRAVANJU MOTORNIH VOZILA (IZDANJE 00)

Članak 1.

Ovim se Pravilnikom utvrđuje okvir za provedbu sljedećih uredbi Europske unije:

– Uredbe (EZ) br. 595/2009 Europskog parlamenta i Vijeća od 18. lipnja 2009. o homologaciji motornih vozila i motora s obzirom na emisije iz teških gospodarskih vozila (Euro VI) i o pristupu informacijama za popravak i održavanje vozila i izmjenama Uredbe (EZ) br. 715/2007 i Direktive 2007/46/EZ i ukidanju 80/1269/EZ, 2005/55/EZ i 2005/78/EZ

– Uredbe Komisije (EU) br. 582/2011 od 25. svibnja 2011. o provedbi i izmjenama Uredbe (EZ) br. 595/2009 Europskog parlamenta i Vijeća o emisijama iz teških gospodarskih vozila (Euro VI) i izmjenama priloga I. i III. Direktive 2007/46/EZ Europskog parlamenta i Vijeća

u dijelu koji se odnosi na izmjene i dopune Direktive 2007/46/EZ.

Članak 2.

U Pravilniku o EU homologaciji i pojedinačnom odobravanju motornih vozila (izdanje 00) (»Narodne novine« br. 9/10, 56/11, 74/11), mijenjaju se:

(a) Prilozi I. i III. u skladu s odredbama o izmjenama i dopunama Direktive 2007/46/EZ u Prilogu XVI. Uredbe (EZ) br. 582/2011 i

(b) Prilozi IV., VI. i XI. u skladu s odredbama o izmjenama i dopunama Direktive 2007/46/EZ u Prilogu II. Uredbe (EZ) br. 595/2009.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/11-02/13
Urbroj: 558-04-01/1-13-24
Zagreb, 4. ožujka 2013.

Ravnatelj
Ismar Avdagić, dipl. iur., v. r.

Pravilnik, NN 30/2013-529
## Pravilnik o izmjenama i dopunama Pravilnika o likvidnosti investicijskih društava

### NN 30/2013 (11.3.2013.), Pravilnik o izmjenama i dopunama Pravilnika o likvidnosti investicijskih društava

30 11.03.2013 Pravilnik o izmjenama i dopunama Pravilnika o likvidnosti investicijskih društava

HRVATSKA AGENCIJA ZA NADZOR FINANCIJSKIH USLUGA

530

Na temelju odredbi članka 175. stavka 2. Zakona o tržištu kapitala (»Narodne novine«, broj 88/08, 146/08 i 74/09) Hrvatska agencija za nadzor financijskih usluga (dalje: Agencija) na sjednici Upravnog vijeća održanoj 1. ožujka 2013. godine donosi

PRAVILNIK

O IZMJENAMA I DOPUNAMA PRAVILNIKA O LIKVIDNOSTI INVESTICIJSKIH DRUŠTAVA

Članak 1.

U Pravilniku o likvidnosti investicijskih društava (»Narodne novine«, broj 102/11) članak 13. stavak 2. mijenja se i glasi:

»(2) Obveza izvještavanja iz stavka 1. ovoga članka odnosi se na dostavu Obrasca 1 i Obrasca 2 iz Priloga ovog Pravilnika u elektroničkom obliku s naprednim elektroničkim potpisom u skladu s tehničkom uputom Agencije.«

Članak 2.

U članku 13. dodaju se stavci:

(3) »Smatra se da je investicijsko društvo ispunilo obvezu iz ovog stavka u trenutku kada je izvještaj prihvaćen na poslužitelju Agencije za zaprimanje izvještaja.

(4) U opravdanim slučajevima nemogućnosti dostave u elektroničkom obliku, investicijsko društvo dužno je u propisanom roku dostaviti izvještaje u pisanom obliku, neposredno ili poštom u svrhu pravodobnog izvješćivanja.

(5) Investicijsko društvo dužno je dostaviti izvještaje na način propisan stavkom 2. ovog članka čim prestanu razlozi nemogućnosti dostave, a najkasnije u roku od 8 dana od isteka roka za dostavu izvještaja«.

Članak 3.

Ovaj Pravilnik stupa na snagu osmog dana od dana objave u »Narodnim novinama«, a prvi put se primjenjuje na izvještaj o pokazatelju likvidnosti investicijskog društva za ožujak 2013. godine.

Klasa: 011-02/11-04/14

Urbroj: 326-331-13-2

Zagreb, 1. ožujka 2013.

Predsjednik
Upravnog vijeća
Petar-Pierre Matek, v. r.

Pravilnik, NN 30/2013-530
## Pravilnik o izmjenama i dopunama Pravilnika o izvještavanju o adekvatnosti kapitala investicijskih društava

### NN 30/2013 (11.3.2013.), Pravilnik o izmjenama i dopunama Pravilnika o izvještavanju o adekvatnosti kapitala investicijskih društava

HRVATSKA AGENCIJA ZA NADZOR FINANCIJSKIH USLUGA

532

Na temelju odredbi članka 200. stavka 4. i članka 218. Zakona o tržištu kapitala (»Narodne novine«, broj 88/08, 146/08 i 74/09) Hrvatska agencija za nadzor financijskih usluga (dalje: Agencija) na sjednici Upravnog vijeća održanoj 1. ožujka 2013. godine donosi

PRAVILNIK

O IZMJENAMA I DOPUNAMA PRAVILNIKA O IZVJEŠTAVANJU O ADEKVATNOSTI KAPITALA INVESTICIJSKIH DRUŠTAVA

Članak 1.

U Pravilniku o izvještavanju o adekvatnosti kapitala investicijskih društava (»Narodne novine«, broj 48/09) (dalje u tekstu: Pravilnik) članak 4. se mijenja i glasi:

(1) Investicijsko društvo dužno je izvještaje o adekvatnosti kapitala iz članka 1. stavka 2. točke 2. i 3. ovog Pravilnika dostavljati Agenciji u elektroničkom obliku s naprednim elektroničkim potpisom u skladu s tehničkom uputom Agencije.

(2) Smatra se da je investicijsko društvo dostavilo izvještaje iz stavka 1. ovog članka u trenutku kada je izvještaj prihvaćen na poslužitelju Agencije za zaprimanje izvještaja.

(3) U opravdanim slučajevima nemogućnosti dostave u elektroničkom obliku, investicijsko društvo dužno je u propisanom roku dostaviti izvještaje u pisanom obliku, neposredno ili poštom u svrhu pravodobnog izvješćivanja.

(4) Investicijsko društvo dužno je dostaviti izvještaje na način propisan stavkom 1. ovog članka čim prestanu razlozi nemogućnosti dostave, a najkasnije u roku od 8 dana od isteka roka za dostavu izvještaja.

Članak 2.

Ovaj Pravilnik stupa na snagu osmog dana od dana objave u »Narodnim novinama«, a prvi put se primjenjuje na izvještaj o adekvatnosti kapitala investicijskih društava sa stanjem na dan 31. ožujka 2013. godine.

Klasa: 011-02/09-04/39

Urbroj: 326-331-13-3

Zagreb, 1. ožujka 2013.

Predsjednik

Upravnog vijeća

Petar-Pierre Matek, v. r.

Pravilnik, NN 30/2013-532
## Pravilnik o izmjenama i dopunama Pravilnika o nadzornim izvještajima za pravne osobe ovlaštene za pružanje investicijskih usluga i obavljanje investicijskih aktivnosti

### NN 30/2013 (11.3.2013.), Pravilnik o izmjenama i dopunama Pravilnika o nadzornim izvještajima za pravne osobe ovlaštene za pružanje investicijskih usluga i obavljanje investicijskih aktivnosti

HRVATSKA AGENCIJA ZA NADZOR FINANCIJSKIH USLUGA

533

Na temelju članka 8. stavka 1. i članka 15. stavka 1. Zakona o Hrvatskoj agenciji za nadzor financijskih usluga (»Narodne novine«, broj 140/05, 12/12) i članka 115. stavka 3. Zakona o tržištu kapitala (»Narodne novine«, broj 88/08, 146/08 i 74/09), Hrvatska agencija za nadzor financijskih usluga (dalje: Agencija) na sjednici Upravnog vijeća održanoj 1. ožujka 2013. donosi

PRAVILNIK

O IZMJENAMA I DOPUNAMA PRAVILNIKA O NADZORNIM IZVJEŠTAJIMA ZA PRAVNE OSOBE OVLAŠTENE ZA PRUŽANJE INVESTICIJSKIH USLUGA I OBAVLJANJE INVESTICIJSKIH AKTIVNOSTI

Članak 1.

U Pravilniku o nadzornim izvještajima za pravne osobe ovlaštene za pružanje investicijskih usluga i obavljanje investicijskih aktivnosti (»Narodne novine«, broj 30/11) u članku 3. briše se stavak 4.

Članak 2.

Članak 4. mijenja se i glasi:

(1) Obveznici izrade nadzornih izvještaja iz članka 3. ovog Pravilnika dužni su iste dostavljati Agenciji isključivo elektroničkim putem s naprednim elektroničkim potpisom u skladu s tehničkom uputom Agencije.

(2) Smatra se da je investicijsko društvo dostavilo izvještaje iz stavka 1. ovog članka u trenutku kada je izvještaj prihvaćen na poslužitelju Agencije za zaprimanje izvještaja.

(3) U opravdanim slučajevima nemogućnosti dostave u elektroničkom obliku, investicijsko društvo dužno je u propisanom roku dostaviti izvještaje u pisanom obliku, neposredno ili poštom u svrhu pravodobnog izvješćivanja.

(4) Investicijsko društvo dužno je dostaviti izvještaje na način propisan stavkom 1. ovog članka čim prestanu razlozi nemogućnosti dostave, a najkasnije u roku od 8 dana od isteka roka za dostavu izvještaja.

Članak 3.

Ovaj Pravilnik stupa na snagu osmog dana od dana objave u »Narodnim novinama«, a prvi put se primjenjuje na nadzorne izvještaje iz članka 2. stavak 1. točka a) – c) Pravilnika o nadzornim izvještajima za pravne osobe za prvo tromjesečje 2013., nadzorne izvještaje iz članka 2. stavak 1. točke d) i h) za ožujak 2013., nadzorne izvještaje iz članka 2. stavak 1. točka e) odmah po nastanku obveze promjene te po svakoj promjeni podataka koja nastupi u navedenom izvještaju nakon 31. ožujka 2013., nadzorne izvještaje iz članka 2. stavak 1. točke f) i g) za kalendarski tjedan od 25. – 29. ožujka 2013.

Klasa: 011-02/11-04/7

Urbroj: 326-331-13-4

Zagreb, 1. ožujka 2013.

Predsjednik

Upravnog vijeća

Petar-Pierre Matek, v. r.

30 11.03.2013 Pravilnik o izmjenama i dopunama Pravilnika o nadzornim izvještajima za pravne osobe ovlaštene za pružanje investicijskih usluga i obavljanje investicijskih aktivnosti

Pravilnik, NN 30/2013-533
## Odluka o pokretanju postupka za izbor povjerenika za informiranje

### NN 31/2013 (13.3.2013.), Odluka o pokretanju postupka za izbor povjerenika za informiranje

ODBOR ZA USTAV, POSLOVNIK I POLITIČKI SUSTAV HRVATSKOGA SABORA

538

Na temelju članka 67. Zakona o pravu na pristup informacijama (»Narodne novine«, br. 25/13), Odbor za Ustav, Poslovnik i politički sustav Hrvatskoga sabora, na sjednici održanoj 12. ožujka 2013. godine donio je

ODLUKU

O POKRETANJU POSTUPKA ZA IZBOR POVJERENIKA ZA INFORMIRANJE

I.

Pokreće se postupak za izbor povjerenika za informiranje na vrijeme od pet godina počevši od dana izbora.

II.

Za povjerenika za informiranje može biti izabrana osoba koja ispunjava sljedeće uvjete:

– hrvatsko državljanstvo i prebivalište na području Republike Hrvatske,

– završen preddiplomski i diplomski sveučilišni studij ili integrirani preddiplomski i diplomski sveučilišni studij pravne ili društvene struke,

– najmanje 10 godina radnog iskustva u struci,

– istaknuti stručnjak s priznatim etičkim i profesionalnim ugledom i iskustvom iz područja zaštite i unapređenja ljudskih prava, slobode medija i razvoja demokracije,

– koja nije osuđivana i protiv koje se ne vodi kazneni postupak za kaznena djela za koja se postupak pokreće po službenoj dužnosti,

– koja nije član političke stranke.

Sukladno članku 18. stavku 2. Zakona o tajnosti podataka (»Narodne novine«, 79/07. i 86/12.), za kandidate za povjerenika za informiranje od Ureda Vijeća za nacionalnu sigurnost zatražit će se uvjerenje o obavljenoj sigurnosnoj provjeri.

III.

Odbor za Ustav, Poslovnik i politički sustav Hrvatskoga sabora objavit će javni poziv za dostavu kandidatura za izbor povjerenika za informiranje na dan stupanja na snagu ove Odluke.

Postupak prikupljanja kandidatura za izbor povjerenika za informiranje započinje na dan objave javnog poziva za dostavu kandidatura za izbor povjerenika za informiranje u »Narodnim novinama«, a traje trideset dana od dana objave javnog poziva.

IV.

Ova Odluka stupa na snagu dan nakon objave u »Narodnim novinama«.

Klasa: 021-13/13-07/06

Urbroj: 6521-1-13-01

Zagreb, 12. ožujka 2013.

Predsjednik
Odbora za Ustav, Poslovnik i
politički sustav
Peđa Grbin, v. r.

31 13.03.2013 Odluka o pokretanju postupka za izbor povjerenika za informiranje

31 13.03.2013 Odluka o pokretanju postupka za izbor povjerenika za informiranje

Odluka, NN 31/2013-538
## Rješenje o razrješenju ministra turizma

### NN 31/2013 (13.3.2013.), Rješenje o razrješenju ministra turizma

VLADA REPUBLIKE HRVATSKE

541

Na temelju članka 7. stavka 2. Zakona o Vladi Republike Hrvatske (»Narodne novine«, broj 150/2011), donosim

RJEŠENJE

O RAZRJEŠENJU MINISTRA TURIZMA

1. Razrješuje se VELJKO OSTOJIĆ dužnosti ministra turizma, na osobni zahtjev.

2. Ovo Rješenje stupa na snagu danom donošenja.

Klasa: 080-02/13-02/35

Urbroj: 5030115/1-13-01

Zagreb, 9. ožujka 2013.

Predsjednik

Zoran Milanović, v. r.

Rješenje, NN 31/2013-541
## Rješenje o razrješenju dijela članova Upravnog vijeća Centra za regionalne aktivnosti Programa prioritetnih akcija Mediteranskog akcijskog plana u Splitu

### NN 31/2013 (13.3.2013.), Rješenje o razrješenju dijela članova Upravnog vijeća Centra za regionalne aktivnosti Programa prioritetnih akcija Mediteranskog akcijskog plana u Splitu

VLADA REPUBLIKE HRVATSKE

542

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 11. stavka 2. Statuta Centra za regionalne aktivnosti Programa prioritetnih akcija Mediteranskog akcijskog plana u Splitu, Vlada Republike Hrvatske je na sjednici održanoj 7. ožujka 2013. godine donijela

RJEŠENJE

O RAZRJEŠENJU DIJELA ČLANOVA UPRAVNOG VIJEĆA CENTRA ZA REGIONALNE AKTIVNOSTI PROGRAMA PRIORITETNIH AKCIJA MEDITERANSKOG AKCIJSKOG PLANA U SPLITU

Razrješuju se dužnosti članovi Upravnog vijeća Centra za regionalne aktivnosti Programa prioritetnih akcija Mediteranskog akcijskog plana u Splitu:

– mr. sc. MARIJANA MANCE KOWALSKY

– TIHOMIR LULIĆ.

Klasa: 080-02/13-02/29

Urbroj: 5030115/1-13-02

Zagreb, 7. ožujka 2013.

Predsjednik

Zoran Milanović, v. r.

Rješenje, NN 31/2013-542
## Rješenje o imenovanju dijela članova Upravnog vijeća Centra za regionalne aktivnosti Programa prioritetnih akcija Mediteranskog akcijskog plana u Splitu

### NN 31/2013 (13.3.2013.), Rješenje o imenovanju dijela članova Upravnog vijeća Centra za regionalne aktivnosti Programa prioritetnih akcija Mediteranskog akcijskog plana u Splitu

VLADA REPUBLIKE HRVATSKE

543

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 11. stavka 2. Statuta Centra za regionalne aktivnosti Programa prioritetnih akcija Mediteranskog akcijskog plana u Splitu, Vlada Republike Hrvatske je na sjednici održanoj 7. ožujka 2013. godine donijela

RJEŠENJE

O IMENOVANJU DIJELA ČLANOVA UPRAVNOG VIJEĆA CENTRA ZA REGIONALNE AKTIVNOSTI PROGRAMA PRIORITETNIH AKCIJA MEDITERANSKOG AKCIJSKOG PLANA U SPLITU

Za članove Upravnog vijeća Centra za regionalne aktivnosti Programa prioritetnih akcija Mediteranskog akcijskog plana u Splitu, imenuju se:

– MARIO OBRDALJ

– NANCY BUTIJER.

Klasa: 080-02/13-01/40

Urbroj: 5030115/1-13-02

Zagreb, 7. ožujka 2013.

Predsjednik

Zoran Milanović, v. r.

Rješenje, NN 31/2013-543
## Rješenje klasa: UP/I-115-01/12-04/18, urbroj: 524-03-01-02/3-13-4 od 25. veljače 2013. za Elkron zaštita d.o.o. iz Pule

### NN 31/2013 (13.3.2013.), Rješenje klasa: UP/I-115-01/12-04/18, urbroj: 524-03-01-02/3-13-4 od 25. veljače 2013. za Elkron zaštita d.o.o. iz Pule

31 13.03.2013 Rješenje klasa: UP/I-115-01/12-04/18, urbroj: 524-03-01-02/3-13-4 od 25. veljače 2013. za Elkron zaštita d.o.o. iz Pule

MINISTARSTVO RADA I MIROVINSKOGA SUSTAVA

545

Na zahtjev ELKRON ZAŠTITA d.o.o. iz Pule, Valturska 78, OIB: 74621257991, a temeljem članka 91. stavka 4. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08, 75/09 i 143/12) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), Ministarstvo rada i mirovinskoga sustava donosi

RJEŠENJE

I.

ELKRON ZAŠTITA d.o.o. iz Pule, Valturska 78, OIB: 74621257991, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog Rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo Ministarstvo u roku od 15 dana od dana nastale promjene.

III.

Ovo Rješenje objavit će se u »Narodnim novinama«.

Klasa: UP/I-115-01/12-04/18
Urbroj: 524-03-01-02/3-13-4
Zagreb, 25. veljače 2013.

Ministar
prof. dr. sc. Mirando Mrsić, dr. med., v. r.

Rješenje, NN 31/2013-545
## Pravilnik o izmjenama i dopunama Pravilnika o granicama područja podslivova, malih slivova i sektora

### NN 31/2013 (13.3.2013.), Pravilnik o izmjenama i dopunama Pravilnika o granicama područja podslivova, malih slivova i sektora

MINISTARSTVO POLJOPRIVREDE

549

Na temelju članka 33. stavka 2. Zakona o vodama (»Narodne novine«, broj 153/09 i 130/11), ministar poljoprivrede, na prijedlog Hrvatskih voda, donosi

PRAVILNIK

O IZMJENAMA I DOPUNI PRAVILNIKA O GRANICAMA PODRUČJA PODSLIVOVA, MALIH SLIVOVA I SEKTORA

Članak 1.

U Pravilniku o granicama područja podslivova, malih slivova i sektora (»Narodne novine«, broj 97/10) u Prilogu 2. u točki 8. podstavku b) alineji prvoj briše se riječ: »JASTREBARSKO«, a u alineji drugoj brišu se riječi: »Klinča Sela, Krašić, Pisarovina i Žumberak«.

U točki 11. iza podstavka b) dodaje se podstavak c) koji glasi:

»c) Zagrebačke županije i to:

– grad: JASTREBARSKO

– općine: – Klinča Sela, Krašić, Pisarovina i Žumberak.«

Članak 2.

Prilog 3. Pravilnika iz članka 1. ovoga Pravilnika zamjenjuje se novim Prilogom 3. koji je sastavni dio ovoga Pravilnika.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/13-01/29

Urbroj: 525-12/0990-13-3

Zagreb, 25. veljače 2013.

Ministar

Tihomir Jakovina, v. r.

PRILOG 3.

KARTOGRAFSKI PRIKAZ GRANICA PODRUČJA MALIH SLIVOVA I PODRUČJA SEKTORA U REPUBLICI HRVATSKOJ

![](dodatni/425350.jpg)

31 13.03.2013 Pravilnik o izmjenama i dopunama Pravilnika o granicama područja podslivova, malih slivova i sektora

Pravilnik, NN 31/2013-549
## Pravilnik o izmjenama i dopuni Pravilnika o uvjetima monitoringa utjecaja genetski modificiranih organizama ili proizvoda koji sadrže i/ili se sastoje ili potječu od genetski modificiranih organizama i njihove uporabe

### NN 31/2013 (13.3.2013.), Pravilnik o izmjenama i dopuni Pravilnika o uvjetima monitoringa utjecaja genetski modificiranih organizama ili proizvoda koji sadrže i/ili se sastoje ili potječu od genetski modificiranih organizama i njihove uporabe

MINISTARSTVO ZDRAVLJA

551

Na temelju članka 42. stavka 5. Zakona o genetski modificiranim organizmima (»Narodne novine«, broj 70/2005 i 137/2009), ministar zdravlja uz suglasnost ministra poljoprivrede donosi

PRAVILNIK

O IZMJENAMA I DOPUNI PRAVILNIKA O UVJETIMA MONITORINGA UTJECAJA GENETSKI MODIFICIRANIH ORGANIZAMA ILI PROIZVODA KOJI SADRŽE I/ILI SE SASTOJE ILI POTJEČU OD GENETSKI MODIFICIRANIH ORGANIZAMA I NJIHOVE UPORABE

Članak 1.

U Pravilniku o uvjetima monitoringa utjecaja genetski modificiranih organizama ili proizvoda koji sadrže i/ili se sastoje ili potječu od genetski modificiranih organizama i njihove uporabe (»Narodne novine«, broj 110/2008 i 41/2010), iza članka 1. dodaje se članak 1.a koji glasi:

»Članak 1.a

Ovaj Pravilnik sadrži odredbe koje su u skladu sa sljedećim aktom Europske unije:

– Prilog VII. Direktive 2001/18/EZ Europskog parlamenta i Vijeća od 12. ožujka 2001. o namjernom uvođenju genetski modificiranih organizama u okoliš te kojom se ukida Direktiva Vijeća 90/220/EEZ (SL L 106, 17. 4. 2001.).«.

Članak 2.

Članak 6. mijenja se i glasi:

»Prilikom izrade plana monitoringa potrebno je uzeti u obzir ciljeve, opća načela i osnove za opći okvir razvoja prikladnih planova monitoringa nakon stavljanja na tržište GMO-a ili proizvoda koji sadrže i/ili se sastoje ili potječu od GMO-a, utvrđene Odlukom Komisije od 3. listopada 2002. kojom se određuju pomoćne napomene koje dopunjuju Prilog VII. Direktive 2001/18/EZ Europskoga parlamenta i Vijeća o namjernom puštanju genetički modificiranih organizama u okoliš te kojom se ukida Direktiva Vijeća 90/220/EEZ (2002/811/EZ) (SL L 280, 18. 10. 2002.).«.

Članak 3.

U članku 7. stavak 1. riječ: »zdravstvo« zamjenjuje se riječju: »zdravlje«.

Stavak 3. mijenja se i glasi:

»Izvješće iz stavka 2. ovoga članka mora biti izrađeno u skladu s Odlukom Komisije od 13. listopada 2009. kojom se utvrđuju standardni obrasci za izvještavanje o rezultatima praćenja namjernog puštanja genetski modificiranih organizama u okoliš kao proizvoda ili u sastavu proizvoda s ciljem stavljanja na tržište, na temelju Direktive 2001/18/EZ (2009/770/EZ) (SL L 275, 21. 10. 2009.).«.

Članak 4.

Prilozi I., II. i III., brišu se.

Članak 5.

Ovaj Pravilnik objavit će se u »Narodnim novinama«, a stupa na snagu danom pristupanja Republike Hrvatske Europskoj uniji.

Klasa: 011-02/13-02/07

Urbroj: 534-10-1-2-1/3-13-04

Zagreb, 22. veljače 2013.

Ministar

prof. dr. sc. Rajko Ostojić, dr. med., v. r.

Pravilnik, NN 31/2013-551
## Izmjene i dopune Mreže javne zdravstvene službe

### NN 31/2013 (13.3.2013.), Izmjene i dopune Mreže javne zdravstvene službe

MINISTARSTVO ZDRAVLJA

552

Na temelju članka 37. stavka 2. Zakona o zdravstvenoj zaštiti (»Narodne novine« broj 150/2008, 71/2010, 139/2010, 22/2011, 84/2011, 12/2012, 35/2012, 70/12 i 144/2012) uz prethodno pribavljeno mišljenje Hrvatskog zavoda za zdravstveno osiguranje, Hrvatskog zavoda za javno zdravstvo, nadležnih komora i predstavničkih tijela jedinica područne (regionalne) samouprave, ministar zdravlja donosi

IZMJENE I DOPUNU

MREŽE JAVNE ZDRAVSTVENE SLUŽBE

I.

U Mreži javne zdravstvene službe (»Narodne novine«, broj 101/2012) u točki VIII. u Tablici III.1. MREŽA BOLNIČKIH ZDRAVSTVENIH USTANOVA U REPUBLICI HRVATSKOJ PO ŽUPANIJAMA/GRADU ZAGREBU redni broj XIII PRIMORSKO-GORANSKA mijenja se i glasi:

|  |  |  |
| --- | --- | --- |
| XIII | PRIMORSKO- GORANSKA |  |
| 1 |  | Klinički bolnički centar Rijeka |
| 2 |  | Klinika za ortopediju Lovran |
| 3 |  | Thalassotherapia – Crikvenica, specijalna bolnica za medicinsku rehabilitaciju Primorsko-goranske županije |
| 4 |  | Thalassotherapia – Opatija, Klinika za liječenje, rehabilitaciju i prevenciju bolesti srca i krvnih žila |
| 5 |  | Lječilište Veli Lošinj |
| 6 |  | Psihijatrijska bolnica Rab |
| 7 |  | Psihijatrijska bolnica Lopača |
| 8 |  | Ustanova za palijativnu zdravstvenu skrb Hospicij »MARIJA KRUCIFIKSA KOZULIĆ« |

II.

U Tablici III.3. MREŽA BOLNIČKE DJELATNOSTI U BRODSKO-POSAVSKOJ ŽUPANIJI točka III.3.3. mijenja se i glasi:

III.3.3.

|  |  |  |
| --- | --- | --- |
| Psihijatrijska bolnica »Sveti Rafael« Strmac | | |
| DJELATNOST | Broj postelja za dugotrajno liječenje i palijativnu skrb | Broj postelja za liječenje bolesnika oboljelih od kroničnih bolesti |
| Dugotrajno liječenje | 30 |  |
| Palijativna skrb | 17 |  |
| Kronične duševne bolesti |  | 93 |
| Ukupno | 47 | 93 |

III.

U Tablici III.14. MREŽA BOLNIČKE DJELATNOSTI U PRIMORSKO-GORANSKOJ ŽUPANIJI iza točke III.14.7. dodaje se točka III.14.8. koja glasi:

|  |  |
| --- | --- |
| Ustanova za palijativnu zdravstvenu skrb Hospicij »MARIJA KRUCIFIKSA KOZULIĆ« | |
| DJELATNOST | Broj postelja za dugotrajno liječenje i palijativnu skrb |
| Palijativna skrb | 14 |
| Ukupno | 14 |

IV.

Ove Izmjene i dopuna Mreže javne zdravstvene službe stupaju na snagu osmoga dana od dana objave u »Narodnim novinama«.

Klasa: 023-03/13-01/17

Urbroj: 534-10-1-1/1-13-1

Zagreb, 6. ožujka 2013.

Ministar

prof. dr. sc. Rajko Ostojić, dr. med., v. r.

31 13.03.2013 Izmjene i dopune Mreže javne zdravstvene službe

Izmjene i dopune, NN 31/2013-552
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje Ustavnog suda Republike Hrvatske broj: U-III-6278/2012 od 28. veljače 2013.

### NN 31/2013 (13.3.2013.), Rješenje Ustavnog suda Republike Hrvatske broj: U-III-6278/2012 od 28. veljače 2013.

USTAVNI SUD REPUBLIKE HRVATSKE

560

Ustavni sud Republike Hrvatske, u Prvom vijeću za rješavanje pretpostavki za odlučivanje o ustavnim tužbama, u sastavu sudac Ivan Matija, predsjednik Vijeća, te sutkinje Slavica Banić i Duška Šarin, članice Vijeća, u postupku koji je ustavnom tužbom pokrenula M. B. iz Z., na sjednici održanoj 28. veljače 2013. jednoglasno je donio

RJEŠENJE

I. Ustavna tužba se odbacuje.

II. Ovo rješenje objavit će se u »Narodnim novinama«.

Obrazloženje

1. Podnositeljica je podnijela ustavnu tužbu protiv rješenja Ustavnog suda Republike Hrvatske, broj: U-IXA-3667/12 od 08. studenoga 2012., kojim je odbijena njezina žalba protiv odluke Državnog sudbenog vijeća, broj Sp-1/11 od 19. travnja 2012., kojom joj je izrečena stegovna novčana kazna ustega 1/3 plaće ostvarene u prethodnom mjesecu kroz tri (3) mjeseca zbog počinjenog stegovnog djela nanošenja štete ugledu sudačke dužnosti čime je počinila stegovno djelo povrede Kodeksa sudačke etike, propisano člankom 107. stavkom 2. Zakona o sudovima (»Narodne novine« broj 150/05., 16/07. i 113/08.).

Ustavna tužba nije dopuštena.

2. Članak 98. stavak 1. Ustavnog zakona o Ustavnom sudu Republike Hrvatske (»Narodne novine« broj 99/99. 29/02. i 49/02. – pročišćeni tekst, u nastavku: Ustavni zakon) glasi:

»Članak 98.

(1) Protiv odluke Državnoga sudbenog vijeća o stegovnoj odgovornosti, sudac (...) ima pravo na žalbu Ustavnom sudu u roku od 15 dana od dana dostave osporavane odluke.«

3. Članak 102. Ustavnog zakona glasi:

»Članak 102.

Ustavnosudska odluka ili rješenje Ustavnog suda o žalbama sudaca iz članka 97. i 98. ovoga Ustavnog zakona isključuje pravo na ustavnu tužbu žalitelja.«

4. Budući da je osporenom odlukom Ustavnog suda riješeno o žalbi podnositeljice podnesene protiv odluke Državnog sudbenog vijeća o njezinoj stegovnog odgovornosti, to je isključeno pravo na podnošenje ustavne tužbe protiv te odluke, zbog čega je na temelju članka 102. Ustavnog zakona, u vezi s člankom 72. Ustavnog zakona, riješeno kao u izreci.

5. Odluka o objavi temelji se na članku 29. stavku 1. Ustavnog zakona.

Broj: U-III-6278/2012

Zagreb, 28. veljače 2013.

USTAVNI SUD REPUBLIKE HRVATSKE

Predsjednik Vijeća

dr. sc. Ivan Matija, v. r.

31 13.03.2013 Rješenje Ustavnog suda Republike Hrvatske broj: U-III-6278/2012 od 28. veljače 2013.

Rješenje, NN 31/2013-560
## Odluka o postavljanju prof. dr. sc. Damira Grubiše za izvanrednog i opunomoćenog veleposlanika Republike Hrvatske u Republici Cipru, sa sjedištem u Rimu

### NN 32/2013 (15.3.2013.), Odluka o postavljanju prof. dr. sc. Damira Grubiše za izvanrednog i opunomoćenog veleposlanika Republike Hrvatske u Republici Cipru, sa sjedištem u Rimu

PREDSJEDNIK REPUBLIKE HRVATSKE

561

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine« broj 48/96) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/12-01/09, urbroj: 5030115/1-13-19 od 4. ožujka 2013., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Prof dr. sc. Damir Grubiša, izvanredni i opunomoćeni veleposlanik Republike Hrvatske u Talijanskoj Republici, sa sjedištem u Rimu, postavlja se i za izvanrednog i opunomoćenog veleposlanika Republike Hrvatske u Republici Cipru, sa sjedištem u Rimu.

Ova Odluka stupa na snagu danom donošenja.

Klasa: 018-07/13-02/08

Urbroj: 71-05-03/1-13-2

Zagreb, 8. ožujka 2013.

Predsjednik

Republike Hrvatske

Ivo Josipović, v. r.

Odluka, NN 32/2013-561
## Odluka o obvezi rada ureda državne uprave radi provedbe izbora za članove u Europski parlament iz Republike Hrvatske

### NN 32/2013 (15.3.2013.), Odluka o obvezi rada ureda državne uprave radi provedbe izbora za članove u Europski parlament iz Republike Hrvatske

VLADA REPUBLIKE HRVATSKE

562

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 13. ožujka 2013. godine donijela

ODLUKU

O OBVEZI RADA UREDA DRŽAVNE UPRAVE RADI PROVEDBE IZBORA ZA ČLANOVE U EUROPSKI PARLAMENT IZ REPUBLIKE HRVATSKE

I.

Uredi državne uprave u županijama i Gradski ured za opću upravu Grada Zagreba, odnosno službenici koji rade na pripremi, provjeri i izradi popisa birača te izdavanju potvrda za glasovanje radit će za građane u sljedeće neradne dane:

9., 16. i 23. ožujka 2013. godine, u vremenu od 8 do 12 sati, te

13. i 14. travnja 2013. godine, za sve vrijeme glasovanja od 7 do 19 sati.

II.

Rad izvan redovnog radnog vremena određuje predstojnik ureda državne uprave u županiji ovisno o potrebama i mjesnim prilikama u županiji, radi omogućavanja građanima pregleda njihovih podataka upisanih u registar birača, pripreme i izrade popisa birača, izvadaka te drugih poslova.

III.

Za provedbu ove Odluke zadužuju se predstojnici ureda državne uprave u županijama i gradonačelnik Grada Zagreba.

IV.

Državnim službenicima i namještenicima za rad u dane određene ovom Odlukom isplatit će se naknada sukladno odredbama Kolektivnog ugovora.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/91

Urbroj: 50301-09/09-13-2

Zagreb, 13. ožujka 2013.

Predsjednik

Zoran Milanović, v. r.

Odluka, NN 32/2013-562
## Rješenje klasa: UP/I-115-01/13-04/05, urbroj: 524-03-01-02/3-13-2 od 5. ožujka 2013. za Centar za zaštitu na radu d.o.o. iz Zagreba

### NN 32/2013 (15.3.2013.), Rješenje klasa: UP/I-115-01/13-04/05, urbroj: 524-03-01-02/3-13-2 od 5. ožujka 2013. za Centar za zaštitu na radu d.o.o. iz Zagreba

MINISTARSTVO RADA I MIROVINSKOGA SUSTAVA

564

Na zahtjev CENTRA ZA ZAŠTITU NA RADU d.o.o. iz Zagreba, Milke Trnine 3, OIB: 36430717123, a temeljem članka 91. stavka 4. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08, 75/09 i 143/12) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), Ministarstvo rada i mirovinskoga sustava donosi

RJEŠENJE

I.

CENTAR ZA ZAŠTITU NA RADU d.o.o. iz Zagreba, Milke Trnine 3, OIB: 36430717123, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima,

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Ovim Rješenjem stavlja se izvan snage Rješenje Ministarstva rada i mirovinskoga sustava klasa: UP/I-115-01/12-04/09, urbroj: 524-08-03/2-12-4 od 4. travnja 2012. godine.

III.

Poslove iz točke I. ovog Rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo Ministarstvo u roku od 15 dana od dana nastale promjene.

IV.

Ovo Rješenje objavit će se u »Narodnim novinama«.

Klasa: UP/I-115-01/13-04/05

Urbroj: 524-03-01-02/3-13-2

Zagreb, 5. ožujka 2013.

Ministar

prof. dr. sc. Mirando Mrsić, dr. med., v. r.

Rješenje, NN 32/2013-564
## Rješenje klasa: UP/I-115-01/13-04/02, urbroj: 524-03-01-02/3-13-4 od 5. ožujka 2013. za Abeceda zaštite d.o.o. iz Zagreba

### NN 32/2013 (15.3.2013.), Rješenje klasa: UP/I-115-01/13-04/02, urbroj: 524-03-01-02/3-13-4 od 5. ožujka 2013. za Abeceda zaštite d.o.o. iz Zagreba

MINISTARSTVO RADA I MIROVINSKOGA SUSTAVA

565

Na zahtjev ABECEDE ZAŠTITE d.o.o. iz Zagreba, Jaruščica 7A, OIB: 49308237286, a temeljem članka 91. stavka 4. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08, 75/09 i 143/12) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), Ministarstvo rada i mirovinskoga sustava donosi

RJEŠENJE

I.

ABECEDA ZAŠTITE d.o.o. iz Zagreba, Jaruščica 7A, OIB: 49308237286, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog Rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo Ministarstvo u roku od 15 dana od dana nastale promjene.

III.

Ovo Rješenje objavit će se u »Narodnim novinama«.

Klasa: UP/I-115-01/13-04/02

Urbroj: 524-03-01-02/3-13-4

Zagreb, 5. ožujka 2013.

Ministar

prof. dr. sc. Mirando Mrsić, dr. med., v. r.

Rješenje, NN 32/2013-565
## Pravilnik o izmjeni Pravilnika o veterinarskim uvjetima za uvoz i provoz određenih živih papkara i kopitara

### NN 32/2013 (15.3.2013.), Pravilnik o izmjeni Pravilnika o veterinarskim uvjetima za uvoz i provoz određenih živih papkara i kopitara

32 15.03.2013 Pravilnik o izmjeni Pravilnika o veterinarskim uvjetima za uvoz i provoz određenih živih papkara i kopitara

MINISTARSTVO POLJOPRIVREDE

566

Na temelju članka 53. stavka 9., članka 59. stavka 3. i članka 77. stavka 4. Zakona o veterinarstvu (»Narodne novine«, broj 41/07 i 55/11) ministar poljoprivrede donosi

PRAVILNIK

O IZMJENI PRAVILNIKA O VETERINARSKIM UVJETIMA ZA UVOZ I PROVOZ ODREĐENIH ŽIVIH PAPKARA I KOPITARA

Članak 1.

Ovaj je Pravilnik u skladu s Provedbenom odlukom Komisije 2012/253/EU od 10. svibnja 2012. godine kojom se izmjenjuje Dodatak II. Direktive Vijeća 2004/68/EZ za osnove općih kriterija za teritorij koji se smatra slobodnim od bolesti plavog jezika (obavijest objavljena kao dokument C(2012)2978). (SL L 125, 12. 5. 2012.)

Članak 2.

U Pravilniku o veterinarskim uvjetima za uvoz i provoz određenih živih papkara i kopitara (»Narodne novine«, broj 41/09) u Dodatku II. u tablici u desetom retku »bolest plavog jezika« drugom stupcu riječi: »Nije bilo slučajeva bolesti i nije se provodilo cijepljenje u prethodnih 12 mjeseci uz odgovarajuću kontrolu populacije Culicoides« zamjenjuju se riječima: »Nije bilo slučajeva bolesti i nije se provodilo cijepljenje u prethodnih 24 mjeseci uz odgovarajuću kontrolu populacije Culicoides«.

U trećem stupcu riječi: »Sve vrste osim vrsta iz porodice Suidae (prave svinje)« zamjenjuju se riječima: »Sve vrste osim onih iz rodova Bos, Bison, Bubalus, Ovis, Capra i vrsta iz porodice Suidae«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/12-01/200
Urbroj: 525-10/0487-13-2
Zagreb, 8. ožujka 2013.

Ministar
Tihomir Jakovina, v. r.

Pravilnik, NN 32/2013-566
## Odluka o imenovanju sudaca Upravnog suda u Rijeci

### NN 32/2013 (15.3.2013.), Odluka o imenovanju sudaca Upravnog suda u Rijeci

DRŽAVNO SUDBENO VIJEĆE

567

Na temelju članka 54. stavka 7. i članka 55. stavka 3. Zakona o Državnom sudbenom vijeću (»Narodne novine« broj 116/10, 57/11 i 130/11 – u daljnjem dijelu teksta ZDSV) Državno sudbeno vijeće u sastavu Ranko Marijan, mr. sc. Dražen Jakovina, Tihana Cišper, prof. dr. sc. Alan Uzelac, Marko Rašo, dr. sc. Marin Mrčela, Mijo Galiot, Marko Pribisalić i prof. dr. sc. Boris Buklijaš na 65. sjednici održanoj 7. i 8. veljače 2013. donijelo je

ODLUKU

O IMENOVANJU SUDACA

Za suce Upravnog suda u Rijeci imenuju se

Daria Pugel, viša sudska savjetnica u Općinskom sudu u Rijeci,

Vedran Juričić, sudski savjetnik u Općinskom sudu u Poreču,

Snježana Horvat-Paliska, javnobilježnička prisjednica u javnobilježničkom uredu u Rijeci i

Antun Žagar, voditelj Službe pravnik i općih poslova u Hrvatskim vodama.

Imenovani kandidati stupit će na dužnost 1. ožujka 2013.

Broj: IS-3/12

Zagreb, 8. veljače 2013.

Predsjednik

Ranko Marijan, v. r.

Odluka, NN 32/2013-567
## Odluka o imenovanju sudaca Upravnog suda u Splitu

### NN 32/2013 (15.3.2013.), Odluka o imenovanju sudaca Upravnog suda u Splitu

DRŽAVNO SUDBENO VIJEĆE

568

Na temelju članka 54. stavka 7. i članka 55. stavka 3. Zakona o Državnom sudbenom vijeću (»Narodne novine« broj 116/10, 57/11 i 130/11 – u daljnjem dijelu teksta ZDSV) Državno sudbeno vijeće u sastavu Ranko Marijan, mr. sc. Dražen Jakovina, Tihana Cišper, prof. dr. sc. Alan Uzelac, Marko Rašo, dr. sc. Marin Mrčela, Mijo Galiot, Marko Pribisalić i prof. dr. sc. Boris Buklijaš na 65. sjednici održanoj 7. i 8. veljače 2013. donijelo je

ODLUKU

O IMENOVANJU SUDACA

Za suce Upravnog suda u Splitu imenuju se

Anđela Becka, viša sudska savjetnica u Općinskom sudu u Splitu,

Mirela Valjan-Harambašić, sudska savjetnica u Općinskom sudu u Gospiću,

Studenko Vuleta, sudac Prekršajnog suda u Metkoviću, Stalna služba u Vrgorcu i

Nela Mešin, sudska savjetnica u Općinskom sudu u Splitu.

Imenovani kandidati stupit će na dužnost 1. ožujka 2013.

Broj: IS-4/12

Zagreb, 8. veljače 2013.

Predsjednik

Ranko Marijan, v. r.

Odluka, NN 32/2013-568
## Odluka o imenovanju sudaca Upravnog suda u Osijeku

### NN 32/2013 (15.3.2013.), Odluka o imenovanju sudaca Upravnog suda u Osijeku

DRŽAVNO SUDBENO VIJEĆE

569

Na temelju članka 54. stavka 7. i članka 55. stavka 3. Zakona o Državnom sudbenom vijeću (»Narodne novine« broj 116/10, 57/11 i 130/11 – u daljnjem dijelu teksta ZDSV) Državno sudbeno vijeće u sastavu Ranko Marijan, mr. sc. Dražen Jakovina, dr. sc. Marin Mrčela, prof. dr. sc. Alan Uzelac, Marko Rašo, Marko Pribisalić i Mijo Galiot na 65. sjednici Državnog sudbenog vijeća održanoj 7. i 8. veljače 2013. donijelo je

ODLUKU

O IMENOVANJU SUDACA

Za suce Upravnog suda u Osijeku imenuju se

Jasenka Beker, sudska savjetnica u Općinskom sudu u Osijeku,

Blanka Sajter, viša sudska savjetnica u Općinskom sudu u Vukovaru i

Tomislav Artuković, viši sudski savjetnik u Županijskom sudu u Velikoj Gorici.

Imenovani kandidati stupit će na dužnost 1. ožujka 2013.

Broj: IS-5/12

Zagreb, 8. veljače 2013.

Predsjednik

Ranko Marijan, v. r.

Odluka, NN 32/2013-569
## Odluka o imenovanju sutkinja Trgovačkog suda u Varaždinu

### NN 32/2013 (15.3.2013.), Odluka o imenovanju sutkinja Trgovačkog suda u Varaždinu

DRŽAVNO SUDBENO VIJEĆE

570

Na temelju članka 54. stavka 7. i članka 55. stavka 3. Zakona o Državnom sudbenom vijeću (»Narodne novine« broj 116/10, 57/11 i 130/11 – u daljnjem dijelu teksta ZDSV) Državno sudbeno vijeće u sastavu Ranko Marijan, mr. sc. Dražen Jakovina, prof. dr. sc. Alan Uzelac, Tihana Cišper, Marko Rašo, Marko Pribisalić, Mijo Galiot i prof. dr. sc. Boris Buklijaš na 66. sjednici održanoj 14. i 15. veljače 2013. donijelo je

ODLUKU

O IMENOVANJU SUTKINJA

Za sutkinje Trgovačkog suda u Varaždinu imenuju se

Maja Valušnig, sudska savjetnica u Općinskom građanskom sudu u Zagrebu i

Melita Poljanec Bubaš, sutkinja Općinskog suda u Varaždinu.

Imenovane kandidatkinje stupit će na dužnost 1. ožujka 2013.

Broj: IS-9/12

Zagreb, 15. veljače 2013.

Predsjednik

Ranko Marijan, v. r.

Odluka, NN 32/2013-570
## Odluka o imenovanju sudaca Trgovačkog suda u Zagrebu

### NN 32/2013 (15.3.2013.), Odluka o imenovanju sudaca Trgovačkog suda u Zagrebu

DRŽAVNO SUDBENO VIJEĆE

571

Na temelju članka 54. stavka 7. i članka 55. stavka 3. Zakona o Državnom sudbenom vijeću (»Narodne novine« broj 116/10, 57/11 i 130/11 – u daljnjem dijelu teksta ZDSV) Državno sudbeno vijeće u sastavu Ranko Marijan, mr. sc. Dražen Jakovina, Tihana Cišper, prof. dr. sc. Alan Uzelac, dr. sc. Marin Mrčela, Mijo Galiot, Marko Pribisalić, prof. dr. sc. Boris Buklijaš i Davorin Mlakar na 66. sjednici održanoj 14. i 15. veljače 2013. donijelo je

ODLUKU

O IMENOVANJU SUDACA

Za suce Trgovačkog suda u Zagrebu imenuju se

Aleksandra Krolo, viša sudska savjetnica u Visokom trgovačkom sudu Republike Hrvatske,

Aleksandra Brnabić Belas, viša sudska savjetnica u Općinskom građanskom sudu u Zagrebu i

Josip Bilić, diplomirani pravnik iz Zagreba.

Imenovani kandidati stupit će na dužnost 1. ožujka 2013.

Broj: IS-6/12

Zagreb, 15. veljače 2013.

Predsjednik

Ranko Marijan, v. r.

Odluka, NN 32/2013-571
## Odluka o imenovanju sutkinja Trgovačkog suda u Splitu

### NN 32/2013 (15.3.2013.), Odluka o imenovanju sutkinja Trgovačkog suda u Splitu

DRŽAVNO SUDBENO VIJEĆE

572

Na temelju članka 54. stavka 7. i članka 55. stavka 3. Zakona o Državnom sudbenom vijeću (»Narodne novine« broj 116/10, 57/11 i 130/11 – u daljnjem dijelu teksta ZDSV) Državno sudbeno vijeće u sastavu Ranko Marijan, mr. sc. Dražen Jakovina, prof. dr. sc. Alan Uzelac, Tihana Cišper, Marko Rašo, Marko Pribisalić, Mijo Galiot i prof. dr. sc. Boris Buklijaš na 66. sjednici održanoj 14. i 15. veljače 2013. donijelo je

ODLUKU

O IMENOVANJU SUTKINJA

Za sutkinje Trgovačkog suda u Splitu imenuju se

Ana Golub Gruić, sudska savjetnica u Općinskom sudu u Splitu i

Katarina Pažanin, viša sudska savjetnica u Općinskom građanskom sudu u Zagrebu.

Imenovane kandidatkinje stupit će na dužnost 1. ožujka 2013.

Broj: IS-8/12

Zagreb, 15. veljače 2013.

Predsjednik

Ranko Marijan, v. r.

Odluka, NN 32/2013-572
## Odluka o imenovanju sudaca Trgovačkog suda u Rijeci

### NN 32/2013 (15.3.2013.), Odluka o imenovanju sudaca Trgovačkog suda u Rijeci

DRŽAVNO SUDBENO VIJEĆE

573

Na temelju članka 54. stavka 7. i članka 55. stavka 3. Zakona o Državnom sudbenom vijeću (»Narodne novine« broj 116/10, 57/11 i 130/11 – u daljnjem dijelu teksta ZDSV) Državno sudbeno vijeće u sastavu Ranko Marijan, mr. sc. Dražen Jakovina, prof. dr. sc. Boris Buklijaš, prof. dr. sc. Alan Uzelac, Tihana Cišper, Marko Rašo, Marko Pribisalić i Mijo Galiot na 66. sjednici održanoj 14. i 15. veljače 2013. donijelo je

ODLUKU

O IMENOVANJU SUDACA

Za sutkinje Trgovačkog suda u Rijeci imenuju se

Nataša Malvich, viša pravna referentica u Kvarner Vienna Insurance Group d.d. i

Sonja Marinac, viša sudska savjetnica u Trgovačkom sudu u Rijeci.

Imenovane kandidatkinj stupit će na dužnost 1. ožujka 2013.

Broj: IS-7/12

Zagreb, 15. veljače 2013.

Predsjednik

Ranko Marijan, v. r.

Odluka, NN 32/2013-573
## Pravilnik o izmjenama i dopunama Pravilnika o znanstvenim i umjetničkim područjima, poljima i granama

### NN 32/2013 (15.3.2013.), Pravilnik o izmjenama i dopunama Pravilnika o znanstvenim i umjetničkim područjima, poljima i granama

NACIONALNO VIJEĆE ZA ZNANOST

574

Na temelju članka 6. stavka 4. Zakona o znanstvenoj djelatnosti i visokom obrazovanju (»Narodne novine« br. 123/03, 105/04, 174/04, 02/07 – Odluka USRH, 46/07, 45/09 i 63/11) Nacionalno vijeće za znanost RH je na svojoj 78. sjednici, održanoj 19. veljače 2013. godine, donijelo

PRAVILNIK

O IZMJENAMA I DOPUNAMA PRAVILNIKA O ZNANSTVENIM I UMJETNIČKIM PODRUČJIMA, POLJIMA I GRANAMA

Članak 1.

U Pravilniku o znanstvenim i umjetničkim područjima, poljima i granama (»Narodne novine« broj 118/09 i 82/12) u članku 3. Znanstvena polja, pod naslovom 4. PODRUČJE BIOTEHNIČKIH ZNANOSTI mijenja se i glasi:

»Polja:

4.01. Poljoprivreda (agronomija)

4.02. Šumarstvo

4.03. Drvna tehnologija

4.04. Biotehnologija

4.05. Prehrambena tehnologija

4.06. Nutricionizam

4.07. Interdisciplinarne biotehničke znanosti«.

Članak 2.

U članku 4. Znanstvene grane, pod naslovom 4. PODRUČJE BIOTEHNIČKIH ZNANOSTI

Polje

4.05. Prehrambena tehnologija

grana 4.05.04. nutricionizam se briše, a dosadašnja grana

4.05.05. sigurnost i kvaliteta hrane postaje

4.05.04. sigurnost i kvaliteta hrane.

Članak 3.

U članku. 4. Znanstvene grane, pod naslovom 4. PODRUČJE BIOTEHNIČKIH ZNANOSTI iza

Polja

4.05. Prehrambena tehnologija

Grane:

4.05.01 inženjerstvo

4.05.02 kemija hrane

4.05.03 mikrobiologija hrane

4.05.04 sigurnost i kvaliteta hrane

dodaje se

»Polje

4.06. Nutricionizam

Grane:

4.06.01. znanost o prehrani

4.06.02. dijetoterapija

4.06.03. kemija i biokemija hrane«

Dosadašnje Polje 4.06. Interdisciplinarne biotehničke znanosti postaje Polje 4.07. Interdisciplinarne biotehničke znanosti«.

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 003-08/13-05/0002

Urbroj: 355-02-02-13-6

Zagreb, 28. veljače 2013.

Predsjednica

Nacionalnog vijeća za znanost

prof. dr. sc. Maja Vehovec, v. r.

Pravilnik, NN 32/2013-574
## Pravilnik o izmjenama i dopunama Pravilnika o ustroju i načinu rada područnih vijeća i matičnih odbora

### NN 32/2013 (15.3.2013.), Pravilnik o izmjenama i dopunama Pravilnika o ustroju i načinu rada područnih vijeća i matičnih odbora

NACIONALNO VIJEĆE ZA ZNANOST

575

Na temelju članka 19. st. 4. Zakona o znanstvenoj djelatnosti i visokom obrazovanju (»Narodne novine« br. 123/03, 198/03, 105/04, 174/04, 46/07, 45/09 i 63/11 – Odluka USRH, 46/07, 45/09 i 63/11) Nacionalno vijeće za znanost RH je na svojoj 78. sjednici, održanoj 19. veljače 2013. godine, donijelo

PRAVILNIK

O IZMJENAMA I DOPUNAMA PRAVILNIKA O USTROJU I NAČINU RADA PODRUČNIH VIJEĆA I MATIČNIH ODBORA

Članak 1.

U čl. 9. Pravilnika o ustroju i načinu rada područnih vijeća i matičnih odbora (»Narodne novine« broj 76/05, 113/05 – Odluka USRH, 118/05, 55/09, 38/10, 40/11 i 123/12) rečenica: »U matične odbore ne mogu biti izabrani državni dužnosnici, rektori, dekani, prodekani, ravnatelji te njihovi zamjenici« mijenja se i sada glasi:

»U matične odbore ne mogu biti izabrani državni dužnosnici, rektori, prorektori, dekani, prodekani, ravnatelji te njihovi zamjenici.«

Članak 2.

Čl. 16. st. 2. mijenja se i sada glasi:

»Iznimno, matični odbor može vratiti izvješće stručnom povjerenstvu na dopunu najviše dva puta uz obvezni naputak kojim se određuje na koji način i u čemu je stručno povjerenstvo dužno dopuniti izvješće«.

Članak 3.

Ovaj Pravilnik stupa na snagu 1. travnja 2013. godine.

Klasa: 003-08/13-05/0002

Urbroj: 355-02-02-13-5

Zagreb, 27. veljače 2013.

Predsjednica

Nacionalnog vijeća za znanost

prof. dr. sc. Maja Vehovec, v. r.

Pravilnik, NN 32/2013-575